ઉપરાંત ઇન્ટરનેટ એ જાહેર મનોરંજનનું માધ્યમ નથી, એટલે જાહેર મનોરંજન ના માધ્યમો જેવાકે ટીવી, ફિલ્મો કે નાટકોને નડતા સેન્સરશીપ થી લઈને સ્પોન્સરશિપ જેવા બધા પ્રોબ્લેમ ઇન્ટરનેટ પર નડતા નથી. અને એટલે આવા પ્લેટફોર્મ પર ક્રિએટિવિટી ના ધોધ વછૂટી પડે છે. ઉપરાંત ઓનલાઇન પ્લેટફોર્મ પર આપણે ગમે ત્યારે અને ગમે તે જોઈ શકીએ છીએ. લાઈવ સ્પોર્ટ્સ અને લાઈવ ઈવેન્ટ્સ સિવાય આજે કોઈ પણ ફિલ્મ કે સિરીઝ (કે કોઈ એપિસોડ) આપણી અનુકૂળતાએ જોઈ શકાય છે. અને આપણને ગમતા ગીત રેડીઓ કે મ્યુઝિક ચેનલ ની દયા અને આપણી અરજી પ્રમાણે નહિ, પણ ટોટલી આપણી મરજી પ્રમાણે સાંભળી શકાય છે. આના માટે કઈ ડાઉનલોડ કરવું નથી પડતું કે કોઈ એક્સ્ટ્રા બેકઅપ રાખવું નથી પડતું, બધુજ ઓનલાઇન હોય છે. અને કદાચ આપણે બહાર જવાના હોઈએ તો આપણને એ ગીત, પુસ્તક, ફિલ્મ કે એપિસોડ ઓફલાઈન પણ જોવા મળી શકે છે. આ પ્લેટફોર્મના ઘણા ફાયદા વિષે મેં આ પહેલા પણ લખેલું છે. જે તમે વિસ્તાર થી માઉન્ટ મેઘદૂત પર મારી આ પોસ્ટમાં વાંચી શકશો.